Han ble hedret med Allforsks formidlingspris og var medlem av Det Kongelige Norske Videnskabers Selskab. Da han gikk av for aldersgrensen i 2004, var han førsteamanuensis ved Institutt for pedagogikk og livslang læring ved NTNU. I et intervju ble det nevnt at han aldri var blitt professor. Da sa han at hans legning og begavelse ikke disponerte ham for forskning på høyt nivå. Han var først og fremst en forteller, og var glad i å forelese: «Jeg tror min formuleringsglede kanskje er større enn min erkjennelsesglede».